section_heading: Propuštanje
paragraph_text: Menstrualne čašice skupljaju menstrualnu tekućinu unutar rodnice i uglavnom ne propuštaju (ako se dovoljno često prazne i pravilno umeću). Neke su osobe doživjele curenje zbog nepravilne uporabe ili veličine čašice. Primjerice, menstrualna čašica može iscuriti ako nije pravilno umetnuta i ne otvori se u potpunosti te se ne zalijepi za stijenke rodnice. Neki čimbenici koji se spominju u vezi s propuštanjem uključivali su menoragiju, neuobičajenu anatomiju maternice, potrebu za većom menstrualnom čašicom i pogrešno postavljanje menstrualne čašice ili činjenicu da je čašica napunjena preko svojih kapaciteta. No, pravilno priljubljivanje čašice uz stijenke vagine i stvaranje vakuuma može zadržati tekućinu u gornjem dijelu vagine i kad je čašica skroz puna.